কর্পোরেট রিপোর্ট : সম্প্রতি অভ্যন্তরীণ সম্পদ বিভাগ কর্তৃক বিভাগের সম্মেলন কক্ষে অতিরিক্ত সচিব ও সচিবের রুটিন দায়িত্বপ্রাপ্ত সুলতান উল ইসলাম চৌধুরী বাংলাদেশি বংশোদ্ভূত অনিবাসি দুইজন বাংলাদেশি রফিকুল ইসলাম মিয়া আরজু এবং মো. মাহাবুবুল আলমকে তাদের বৈদেশিক মুদ্রা স্বদেশে বিনিয়োগ করার এবং দেশের উন্নয়নে অবদান রাখায় সিআইপি (বাণিজ্যিক গুরুত্বপূর্ণ ব্যক্তি) কার্ড প্রদান করেন। এছাড়া মীর রাসেল সুজন কুষ্টিয়াকে নবায়নকৃত কার্ড দেয়া হয়। সিআইপি কার্ড প্রদান অনুষ্ঠানে অন্যান্যের মাঝে অভ্যন্তরীণ সম্পদ বিভাগের যুগ্ম সচিব বেগম পারভীন বানু, এই বিভাগের ঊর্ধ্বতন কর্মকর্তাসহ জাতীয় সঞ্চয় অধিদপ্তর পরিচালক (প্রশাসন) আয়েজউদ্দিন উপস্থিত ছিলেন। উল্লেখ্য, বাংলাদেশি বংশোদ্ভূত অনিবাসি বাংলাদেশি কর্তৃক ইউএস ডলার ইনভেস্টমেন্ট বন্ড ও ইউএস ডলার প্রিমিয়ার বন্ডে এক মিলিয়ন ইউএস ডলার বিনিয়োগকারীদের নিয়মিতভাবে সিআইপি কার্ড প্রদান করা হয়।